section_heading: Djelo
paragraph_text: U svom pedagoškom radu, osnovao je i vodio dječje zborove »Hrvatski mališani« iz Melbournea u Australiji (s kojim je snimio i album), »Zagrebačka škvadra« i »Prva ljubav« u Zagrebu te nekoliko crkvenih zborova. Pune 32 godine radio je kao glazbeni pratitelj (korepetitor) i scenski glazbenik u Zagrebačkom kazalištu mladih, a 12 godina bio je glazbeni urednik marketinškoga programa Hrvatske radiotelevizije.